ועדת העבודה, הרווחה והבריאות, כנסת 17, פרוטוקול מספר 399, 2008-03-10 09:00

יצחק גלנטי: בוקר טוב, אני מתכבד לפתוח את הוועדה בנושא תקנות הרופאים (כשירות לביצוע פעולות חריגות) (הוראת שעה), התשס"ח-2008.

אילנה מישר: מדובר על תקנות לביצוע פעולות חריגות המסדירות את הפעולות המותרות להיעשות על ידי אדם שאינו רופא, אלו הן פעולות שמוגדרות באופן כללי כעיסוק רפואה.

אילנה מישר: בתיקון התקנות האלה אנחנו מסדרים את חלק העניין של הפרמדיקים.

אילנה מישר: התעוררה בעיה משפטית שבאמבולנסים לטיפול נמרץ, נהוג מזה שנים, יוצאים פרמדיקים ולא רופא, והם גם כחלק משלב ההכשרה ללומד להיות פרמדיק, והוא מקבל את ההכשרה במסגרת זו.

אילנה מישר: שמנו לב שזה בניגוד לתקנות ומכאן באה ההצעה לתיקון התקנון.

אילנה מישר: התקנון כבר אושר באוגוסט בוועדה.

אילנה מישר: היועצת המשפטית העלתה את הנושא של חוסר הסמכות.

אילנה מישר: לדעתה, בדקנו את הנושא במשרד המשפטים, עשינו תיקון בתקנון כדי להסדיר את הבעיה של חוסר סמכות ולכן אנחנו חוזרים היום לוועדה עם גרסה בתיקונים קטנים לנוסח התקנות.

טלי שטיין: אנחנו התייחסנו לשני דברים.

טלי שטיין: השאלה מה קורה לגבי אמבולנס?

טלי שטיין: אני מקריאה מחוות הדעת שערכנו התייעצויות רחבות בקשר לשאלה הזאת.

טלי שטיין: "הפתרון שנמצא להסמכת פרמדיקים באמבולנס הוא לראות באמבולנס מרפאה ניידת.

טלי שטיין: אנחנו מסתמכים על סעיף 24 לפקודת בריאות העם, שמרפאה זה הוא אינו מקום ואינו בית חולים הטעון רישום לפי פקודה זו, או חלק ממנו והמיועד להגשת שירותי רפואה, רפואת שיניים וסיעוד, לרבות טיפול יום וטיפול לילה להשגחת..." וכדומה וכדומה.

טלי שטיין: אחר כך שאלה נוספת, בנוגע לשאלת הסמכות להסדיר ביצוע פעולות חריגות שלא באמבולנס אלא במקום אחר.

שימרית גיטלין: כלומר שלא במרפאות וגם לא בבתי חולים.

טלי שטיין: היתה הצעה שאנחנו קיבלנו אותה, להוסיף את המילים "במקרה של פיקוח נפש" ובדרך זאת אפשר לראות כמקור סמכות את סעיף 59ג לפקודת הרופאים.

יצחק גלנטי: הייתי מבקש לדעת מה זה "פיקוח נפש", יש הגדרה כזאת?

טלי שטיין: לא לכל דבר יש הגדרה.

טלי שטיין: אני לא חושבת שכל מלה צריכה פרשנות, זה דבר שמדבר בעד עצמו.

יצחק גלנטי: אני חושב שכאשר בא פרמדיק והוא צריך לפעול ולבצע פעולות מסוימות, הוא עומד בפני השאלה האם הפעולה שהוא עושה עכשיו מוגדרת פיקוח נפש או לא פיקוח נפש.

יצחק גלנטי: אני שואל את עצמי אילו אני פרמדיק, ואני נקלע לסיטואציה שבה אני אחליט שזה פיקוח נפש ואפעל, ואיך לומר, לא הצלחתי.

יצחק גלנטי: אם הצלחתי אנחנו יודעים שלהצלחה ישנה הרבה מאוד אבות, והכישלונות יתומים.

יצחק גלנטי: אז אם הצלחתי אין לי בעיה, אבל אם נכשלתי אז מיד עומדת בפני תביעה בפני שיפוט של הציבור.

שימרית גיטלין: אחת מהפעולות הייחודיות היא הכנה, הזלפה והזרקה תרופות לוריד.

שימרית גיטלין: בעצם אם הפרמדיק מגיע לשטח יכולות להיות כל מיני פעולות שאינן מוגדרות כפיקוח נפש, ואז הוא צריך להחליט אם מותר לו להכין, להזליף או להזריק תרופות לוריד.

שימרית גיטלין: רק אם זה פיקוח נפש מותר, ואם זה לא פיקוח נפש אז אסור לו.

שימרית גיטלין: השאלה היא אם את זה הפרמדיקים עושים בפועל, אז האם בפועל הפרמדיקים לא מגישים עזרה במקרים שהם פחות מפיקוח נפש.

טלי שטיין: אני חושבת בשטח הרפואה, נעזרים בחקיקה עד כמה שאפשר לתת הוראות מדויקות רפואיות.

שימרית גיטלין: אבל היום התקנות לא אומרות שהוא רשאי לעשות רק במקרה של פיקוח נפש.

טלי שטיין: אני חושבת שבפיקוח נפש אנחנו לא נותנים הוראות.

טלי שטיין: אני חושבת שאדם בשטח הרפואה שהוא בעל מקצוע, יודע עם זה הכרחי או לא הכרחי.

שימרית גיטלין: אם אנחנו לא רוצים שהוא יגיש עזרה ראשונה גם במקרה שזה עדיין לא פיקוח נפש אבל עדיין האיש נמצא במצוקה רפואית מאוד קשה.

טלי שטיין: אני לא חושבת שזה יוצר בעיה בשטח, ואנחנו לא רוצים לתת הוראות מדויקות ולפרוט מה זה בדיוק פיקוח נפש.

טלי שטיין: אני חושבת שזה די מדבר בעד עצמו.

יצחק גלנטי: אני הייתי מבקש מהפרמדיקים עצמם, לשמוע מה דעתם בנושא של ההגדרה הזו, מה זה פיקוח נפש.

אלי יפה: את הגדרה המשפטית לפיקוח נפש, אין לי מושג, אבל ההגדרה בשטח היא ברורה.

אלי יפה: כאשר ניידת לטיפול נמרץ יוצאת לקריאה היא יוצאת לטפל בנפגע כאשר יש סכנה של דקות או שעות לחייו, ויכול להיות שיש לו בצקת ריאות והוא מתקשה בנשימה, וצריך לשחרר לו קצת את הריאות ולתת לו איזו תרופה שתעביר את הנוזלים מהריאות לכיוון הכליות ותוציא אותם מהגוף שלו.

אלי יפה: יכול להיות שהוא יגיע חי לבית החולים ויכול להיות שהוא לא יגיע חי לבית החולים, וזה בדיוק העניין של הזרקת תרופה, זה ברור שזה פיקוח נפש.

אלי יפה: נכון שלפעמים יש תרופות שהן לא ממש פיקוח נפש לדקות הקרובות.

אלי יפה: אפילו תרופת הרגעה כזאת או אחרת, שהוא יוכל לסבול את הכאבים.

שימרית גיטלין: אז זה לא היה פיקוח נפש אם יהיה אסור לכם לתת לו תרופה שמפחיתה כאבים?

אלי יפה: נכון, אני מבין את המגבלה הזאת, לא שיהיה אסור לנו לעשות את זה, אלא כאשר יש מתמחה אז ישנה בעיה.

שימרית גיטלין: לא מדובר על פרמדיקים עצמם.

שימרית גיטלין: ההצגה של מתמחים היא פשוט לא מדויקת, אני מדברת על התוספת השביעית והיא מדברת על פעולות המותרות לפרמדיק.

שימרית גיטלין: במקרה של פיקוח נפש, מדובר על הסדרה של הפרמדיקים ולא על הסדרה של המתמחים.

בועז לב: פרמדיקים עובדים לפי פרוטוקולים וזה מצמצם מאוד את מרחב שיקול הדעת שלהם.

בועז לב: ברגע שהם מגיעים לפצוע או לחולה, יש סט נתון של טיפולים שלגביהם הם מוכשרים ואני יכול לומר שלעיתים מוכשרים יותר מאשר בעלי מקצוע אחרים, ולכן לגבי שאלתך האם אין כאן מרחב גדול מדי של שיקול דעת שלאחר מכן ניתן לבוא ולטעון נגדו, הם עובדים ככל שניתן על פי פרוטוקולים, וזה מצמצם את שיקול הדעת שלהם, אבל ברור שתמיד נותר איזה שהוא חלל של שיקול דעת שהוא מתחייב מכל מצב, כי בכל מצב יש מאפיינים מאוד ספציפיים.

בועז לב: לגבי הטיפולים האחרים, מותר לפרמדיק, או לכל מי שקיבל הכשרה לפעול במסגרת הכשרתו ובכל זמן שהוא אינו חורג.

בועז לב: בפקודת הרופאים שבה העיסוק ברפואה מיועד ומיוחד לרופאים מדובר על סט מסוים של פעילויות.

שימרית גיטלין: אם החוק אומר במפורש שהוא רשאי לעשות את זה במקרה של פיקוח נפש, איך אפשר ללמוד שהוא רשאי גם, אם אין הסדרה אז אין הסדרה ואנחנו מניחים.

בועז לב: את זה אפשר לומר לגבי כל שאר המקצועות הרפואיים, כמו חובש.

בועז לב: כלומר אדם רגיל שנדרש לתת איזה שהוא סיוע, בזה אין בעיה.

בועז לב: הפעולות הספציפיות של פעולות שהן פעולות רפואיות לכאורה, והן מכללה, נמצאות בפקודת הרופאים.

בועז לב: כאן אתה מייחד אותה לפרדימיק שיכול לעשות אותן במצבים של פיקוח נפש שאם לא כן הוא רשאי לעשות אותה.

יצחק גלנטי: אני מבקש בכל זאת את ההתייחסות של הפרמדיקים עצמם מהסיבה הפשוטה, מכיוון שהאחריות בסיטואציה הזו נופלת במלואה עליהם, והם צריכים לדעת מה קורה בסיטואציה הזאת.

טלי שטיין: כאשר מסתכלים על חוק זכויות החולה, מופיע גם כחוק החולה הנוטה למות, משתמשים הרבה פעמים במונחים שונים.

טלי שטיין: אף פעם אין הגדרה מתמטית, מצב סופני, חוק זכויות החולה, ופה זה עוד יותר מצומצם, ואני לא חושבת שדווקא בנקודה הזאת זה צריך להוות בעיה, אני חושבת שפיקוח נפש הוא בהחלט מושג.

יצחק גלנטי: האם הפרמדיקים מקבלים את ההגדרה כפי שהיא ומוכנים לקבל על עצמם את האחריות הזו, של מה שנקרא, "פיקוח נפש" מבלי שאנחנו יודעים בדיוק?

אלי יפה: התשובה היא כן, הפרמדיקים לומדים מה זה "פיקוח נפש".

אלי יפה: ועבודתם היא "פיקוח נפש" כאשר יש סכנה לחיי החולה או הנפגע במשך דקות או שעות.

אלי יפה: ההגדרות המשפטיות, בשדה הקרב או בשדה התאונות או בזמן החייאה, הן קשות להגדרה.

אלי יפה: הפרוטוקולים מסתמכים על הרבה מאוד מחקרים וניסיון והם דברים שמוכתבים לנו, ועל פיהם אנחנו עובדים.

אלי יפה: הפרוטוקולים האלה עוסקים במקרים של פיקוח נפש, וזה ייעודו של הפרמדיק.

טלי שטיין: תמיד נוטים לטובת החיים.

יצחק גלנטי: בודאי, אין ספק.

יצחק גלנטי: השאלה שאנחנו מקיימים עליה דיון, זה המינוח "פיקוח נפש".

יצחק גלנטי: האם הוא מוגדר או שהוא מאוד לא מוחלט, ועל אותו פרמדיק להחליט האם זה אכן "פיקוח נפש" ומותר לו לפעול או שזה לא "פיקוח נפש" ואסור לו לפעול.

שימרית גטלין: רק לציין שהיום התקנות לא מגבילות את זה לנושא של "פיקוח נפש".

אריה אלדד: אני חושב שהדברים שאמרה היועצת המשפטית של משרד המשפטים הם מדויקים, פיקוח נפש הוא מושג שיחסית למושגים אחרים בעולם הרפואה הוא ברור למדי.

אריה אלדד: לעומת זאת בתחומים אחרים הדברים ברורים הרבה יותר.

אריה אלדד: נדמה לי שהתקנות באות לתת את המעטה החוקי הראוי והנחוץ כדי לתאר פעולות שבלאו הכי הפרמדיקים נדרשים לבצע, אבל לפעמים מהססים לבצע בהעדר הגנה בחוק עליהם.

אריה אלדד: במאמר מוסגר אני אומר שבימים אלו אנחנו עובדים על חוק העזרה הראשונה, לא התקנות אלא החקיקה הראשית שבאה לתת את המעטה החוקי לפעולותיהם של חובשים ושל פרמדיקים שעד היום לא הוסדרו בחוק.

יצחק גלנטי: הוועדה אישרה לפני כחצי שנה כהוראת שעה לשנות את אותם התקנות.

יצחק גלנטי: אבל אני מבין שיש כאן תיקונים לאותן תקנות, על כל פנים היה מדובר בין היתר על כך שמשרד הבריאות יגיש הצעת חוק ממשלתית בעניין, וזה בנושא שיסדיר את הנושא גם של הפרמדיקים וגם של החובשים.

אריה אלדד: הגשתי הצעת חוק פרטית, ועוזר שר הבריאות הגיש מכתב לוועדת השרים לחקיקה שמשרד הבריאות רואה בהצעת החוק הפרטית שלי את ההצעה שלהם, והם לא מתכוונים להגיש הצעת חוק.

שימרית גיטלין: משרד הבריאות לא מטפל בנושא הזה.

יצחק גלנטי: אני מבין שמשרד הבריאות מקבל את הצעת החוק הפרטית.

אריה אלדד: זה מכיוון שהצעת החוק הפרטית נגנבה ממשרד הבריאות.

יצחק גלנטי: לפרוטוקול, להצהיר מי הגנב.

אריה אלדד: אני, בהסכמה מלאה קיבלתי את הטיוטא של הצעת החוק והוחלט שאני מקדם אותה, כדי להקל על העומס הקיים במשרד הבריאות.

יצחק גלנטי: חבר הכנסת הפרופסור אריה אלדד, מאחר ולקחת על עצמך להגיש הצעת חוק פרטית בעניין, ומאחר וזה היה מדובר לפני כחצי שנה, מה מצבה של אותה הצעת חוק היום?

אריה אלדד: היא עברה בקריאה טרומית והיא נמצאת בעבודה.

יצחק גלנטי: היא עברה לכאן?

אריה אלדד: עברה לוועדה לעבודה במשרד הבריאות כדי לגבש את עמדתם ביחס להצעה הטרומית שלהם.

יצחק גלנטי: אנחנו דנים כאן בתיקון התקנות על פי בקשת משרד המשפטים, שבאוגוסט אמור תוקפן לפקוע.

אילנה מישר: אם היו מתפרסמים, זה שנה מיום הפרסום.

אריה אלדד: אנחנו מקווים שבשנה הזאת נגמור.

יצחק גלנטי: בכל מקרה תוקפן של התקנות האלה לשנה בלבד מיום הפרסום.

יצחק גלנטי: אני חושב שאנחנו יכולים להתקדם בנושא הזה מאחר והזמן קובע מגבלה, ואנחנו אם כן צריכים לאשר אותן.

יצחק גלנטי: אני רוצה לשמוע בבקשה את הסעיפים עצם לגופו של עניין.

אילנה מישר: "תקנות הרופאים (כשירויות לביצוע פעולות חריגות) (הוראת שעה), התשס"ח -2008.

אילנה מישר: בתקוף סמכותי לפי סעיפים 59(ב) ו-(ג) ו-61 לפקודת הרופאים (נוסח חדש), התשל"ז 1976, באישור שר הבריאות, ובאישור ועדת העבודה, הרווחה והבריאות של הכנסת לפי סעיף 2(ב) לחוק העונשין, התשל"ז -1977, אני מתקין תקנות אלה; הוראת שעה בתקופה של שנה מיום פרסומן של תקנות אלה יראו כאילו בתקנות הרופאים (כשירויות לביצוע פעולות חריגות), התשס"א-2001 – בתקנה 1 – בהגדרת "מוסד רפואי" המלה "וכן" נמחקה, ובסופה בא "וכן מגן אדום בישראל כמשמעותו בחוק מגן דוד אדום, התש"י - 1950 או בעל אישור מאת המנהל להפעיל ניידת או אמבולנס טיפול נמרץ (להלן – שירות אמבולנס)"; במקום הגדרת "מנהל רפואי" בא: "מנהל רפואי" – מנהל מוסד רפואי או ממלא מקומו, או המנהל הרפואי של המוסד, שהם רופאים מורשים;" במקום הגדרת "עוזר" בא; "עוזר" – בעל מקצוע בריאות;" כאן המקום להוסיף שהיועצת המשפטית של הוועדה הפנתה את תשומת ליבי לכך שבדיון הקודם הוועדה ביקשה הגדרה של פרמדיק, שזה לא היה רשום בפרוטוקול ולכן לא הוספתי ועל כן נוסיף כאן עכשיו הגדרה.

אילנה מישר: "פרמדיק זה בעל תעודה שהשלים תוכנית שהכיר בה המנהל.

אילנה מישר: " (2) האמור בתקנה 2 מסומן (א) ואחריו בא; (ב) פעולה המותרת לאחות או לבעל מקצוע בריאות על פי תקנות אלה תותר גם למי שמקבל הכשרה מקצועית באותו מקצוע, שהכיר בה המנהל, בפיקוחו הישיר ובנוכחותו של מורשה לביצוע הפעולה, בכפוף לתנאי המוסד הרפואי שבו הוא מקבל ההכשרה המקצועית.

אילנה מישר: " (3) בתוספת הראשונה- (א) המילים "הכרת מעמד" –נמחקו; אחרי "קופת חולים" יבוא "מגן דוד אדום בישראל/ שירות אמבולנס"; בסופה בא "המנהל הרפואי של מגן דוד אדום בישראל או שירות אמבולנס – לגבי פרמדיקים"; בתוספת השביעית, בפרט 1, אחרי "פרמדיק", בא "לרבות באמבולנס של מגן דוד אדום בישראל או של שירות אמבולנס במקום אחר, במקרה של פיקוח נפש, אף אם לא נמצא רופא ובלבד כי הפרמדיק בעל ניסיון של שנת עבודה אחת לפחות.

קריאה: מה זה מקום אחר חוץ מישראל?

אילנה מישר: הכוונה היא שאם הוא לא ממש ליד אמבולנס, נניח שפרמדיק עומד ברחוב וקורה איזה שהוא אירוע זה יכול להיות מקום אחר.

יצחק גלנטי: אבל כאן נשאלה שאלה האם כל זה נכון גם מחוץ להגדרת שטחה של מדינת ישראל?

אילנה מישר: אם הדין יחול על אותה מדינה, אז אנחנו מסדרים מה מותר לפרמדיק בישראל לעשות.

יצחק גלנטי: זה חל על יהודה ושומרון?

אילנה מישר: לדעתי כן.

יצחק גלנטי: רק שלא יווצר מצב משפטי שצד אחד זה מכסה ומצד שני זה לא מכסה.

אילנה מישר: "בתוספת השביעית, בפרט 1, אחרי "פרמדיק", בא "לרבות באמבולנס של מגן דוד אדום בישראל או של שירות אמבולנס במקום אחר, במקרה של פיקוח נפש, אף אם לא נמצא רופא ובלבד כי הפרמדיק בעל ניסיון של שנת עבודה אחת לפחות.

אילנה מישר: "

אברהם רביץ: אני מבקש שאלה אינפורמטיבית, מה קורה בארגונים האחרים?

אברהם רביץ: כולם מסונפים למגן דוד אדום?

אילנה מישר: הוספנו את זה.

יגאל ינאי: אני חושב שאם אנחנו מדברים על מקרים של "פיקוח נפש", ואם הכוונה שפרמדיק שאין לו שנה אחת לפחות, זה כמו לומר לעורך דין, אתה יכול להכין את כל כתב ההגנה אבל לייצג בבית משפט אתה לא יכול, ואם אני אקח את זה לצד של פיקוח נפש אני לא רואה איך אדם שהוסמך, וקיבל תעודה, הוא לא יכול לבצע פעולות מצילות חיים, גם אם אחרי תשעה חודשים שהוא קיבל.

יצחק גלנטי: האם כבודו מתכוון לומר שאם אנחנו לא נגדיר את הניסיון של שנה לפחות, אז האם כל פרמדיק שיוצא עם התעודה עכשיו הוא יהיה רשאי לבצע את כל הפעולות כי הוא שווה ערך לבעל ניסיון של שנה?

יגאל ינאי: את הניסיון אי אפשר להחליף.

יגאל ינאי: אתה אף פעם לא יכול להשוות שווה ערך, אבל מבחינת פעולות מצילות חיים, אם אדם מורשה, עבר את הקורסים, עבר את המבחנים, רשאי לעשות כל פעולה זה "לא תעמוד על דם רעייך", אם הוא קיבל רישיון אז הוא מוסמך לעשות את העבודה.

אברהם רביץ: הוא עובר תקופת התמחות?

יגאל ינאי: בודאי, הפרמדיק עובר במהלך הכשרתו בכל מסלול שקיים במדינת ישראל סבבים קליניים בבתי חולים.

יגאל ינאי: הוא עובר השתלמויות בניידת טיפול נמרץ, הוא מלווה במהלך ההשתלמויות על ידי אנשי מקצוע יותר וותיקים.

יגאל ינאי: ובדברים בסיסיים שהוא יכול וחייב לעשות אני לא רואה מניעה שברגע שהוא קיבל רישיון והסמכה, אלא אם כן אומרים נעשה שנה סטאז' בלי הסמכה, אבל זו לא מטרת החוק.

יצחק גלנטי: אני מבקש בכל זאת תגובה של ד"ר בועז לב, זה מקובל עליך?

בועז לב: האמת כן.

יצחק גלנטי: זאת אומרת למחוק פה את הביטוי "של ניסיון של שנת עבודה אחת לפחות"?

בועז לב: כן, ואני גם אומר למה, אני חושב שההכשרה צריכה להוציא בעלי מקצוע, אם ההכשרה לא הסתיימה אז שימשיכו את ההכשרה, אם ההכשרה הסתיימה צריכים לתת לו את האפשרות לעבוד, ולכן אני אישית לא אתנגד אם הכנסת תחליט למחוק את המשפט.

יצחק גלנטי: מאחר ואני לא שייך לבעלי המקצוע, בכל זאת אני הייתי רוצה לבקש לקבל את הסימוכין של אריה אלדד בנושא.

יצחק גלנטי: האם זה מקובל עליך?

אריה אלדד: אני חושב שזה פותח פה שאלה של הסמכת פרמדיקים לא רק במתן התעודה, אלא איך אנחנו שומרים על כשירות של פרמדיקים, והאם פרמדיק שיש לו חמש שנות ניסיון, אבל לא עבד דקה במקצוע, האם הוא בכלל כשיר לבצע את הפעולות האלה?

אריה אלדד: כלומר להבנתי מי שגמר היום את קורס הפרמדיקים שלו, הוא כשיר מאוד לבצע פעולות, יכול להיות שבעוד שנה שאם הוא לא עשה אף תורנות בניידת טיפול נמרץ הוא מוכשר פחות, כלומר שכח חלק מהמיומנויות.

אריה אלדד: אנחנו לא נכנסנו בתקנות האלה, ואולי בחוק ניכנס לעניין של איזו הסמכה חוזרת או רישוי חוזר, או אחת לכמה זמן אדם צריך לעשות בחינות או לקבל תעודה על סמך פעילותו.

יצחק גלנטי: חידוש ההסמכה?

אריה אלדד: חידוש ההסמכה, ורענון יותר נכון.

אריה אלדד: אני זוכר שאחת הסיבות שהכנסנו את הפרמדיקים בשירות בצבא, היתה שרופאים באו אלי ואמרו לי, "אני רופא עיניים שבע שנים, אני עשיתי בפעם האחרונה את הפעולה המסוימת הזאת לפני עשר שנים, אני ממש לא יודע לעשות את זה" , וזה נכון, יש עקומת דעיכה תלולה במיומנויות, ובמיוחד במיומנויות ידניות.

אריה אלדד: אם אני לא מתעסק בפרוטוקולים מסוימים אז אני לא זוכר אותם, מה שנכון לגבי רופאים נכון גם לגבי פרמדיקים.

יצחק גלנטי: סליחה שאני קוטע אותך, מה אתה היית מציע?

אריה אלדד: הייתי מוחק את השנה, אבל זוכר לרשום להתעסק עם זה במסגרת החוק, לדעת איזו סוג הרשאה אנחנו מבקשים.

אברהם רביץ: לחלוטין צודק.

יצחק גלנטי: אם כך אני מבקש מהייעוץ המשפטי לנסח מחדש את הסעיף.

יצחק גלנטי: יש עוד הערות?

יצחק גלנטי: אם כך אנחנו נכנסים להצבעה.

יצחק גלנטי: הצבעה התקבלה פה אחד.

יצחק גלנטי: אין נמנעים.

יצחק גלנטי: אישור התקנות עבר את אישור הוועדה.

יצחק גלנטי: אני רוצה להזכירכם שהתוקף של זה הוא רק שנה מיום הפרסום, ואשר על כן הייתי מבקש מפרופסור אריה אלדד שעד אז יכין את החקיקה הרלוונטית בנושא.